Кой ще е първият мъж и още факти за Цачева и Манушев

България - обичана, над всичко и с майка на нацията ...

Р ешението на проблема с бежанците е външнополитическо, а не вътрешнополитическо, коментира пред NOVA Ивайло Калфин, кандидатът за президент, подкрепен от АБВ.

Кандидат-президентите и вицетата им в СНИМКИ

„Не става въпрос къде ще ги настаним и къде ще им намерим места, а колко бързо Афганистан например ще започне да си приема обратно гражданите”, заяви Калфин, според него „това е изцяло външнополитически проблем, той се решава не само в Брюксел и президентът има преки правомощия”.

Всичко за кандидат-президентите и изборите

Партиите стартираха официално кампаниите и обещанията

Според Трайчо Трайков, кандидат за президент, подкрепен от реформаторския блок, обаче проблемът с бежанците не е само външнополитически.

„Защо влизат бежанците и защо позволяваме на каналджийската мафия да работи, така, както го правеше с наркотиците и трафика на хора, е наш вътрешен проблем”, подчерта Трайков. „Това ще е първият проблем, върху който ще се фокусирам”, заяви той.

И двамата опоненти се обединиха около тезата, че държавният глава има достатъчно правомощия, но те трябва да бъдат „уплътнени” по-добре и „изпълнени със съдържание в тяхната цялост”.

„България не е между великите сили, а където се постави”, заяви Калфин. Според него дилемата за избор между Русия и САЩ за България не съществува. „Ние сме членове на Европейския съюз и НАТО, обаче недостатъчно активни и там би трябвало да участваме във формулиране на позиции. Ние сме съседи през Черно море на Русия и нямаме абсолютно никакъв интерес да се трупа напрежение”, смята Калфин. „Имаме интерес от дългосрочни, стратегически отношение с Русия”.

Според него натискът върху Русия „до голяма степен се води от НАТО и от нашите партньори оттатък океана”.

Трайков не споделя мнението на Клафин, че „да си русофил означава да си българофил”.

„България не е между Европа и Русия или между Русия и Турция. България е Европа”, заяви Трайков.

Според него „в случая с „Турски поток” г-н Путин или „Газпром” предлагат една уникално неизгодна за Русия сделка, само за да покажат, че те имат съюзници и приятели за разлика от лошия Запад, от лошата България, от лошия Европейски съюз”.

Калфин обаче подчерта, че страната ни ще загуби милиони евро от транзитни такси, защото руския газопровод към Южна Европа няма да минава през българска територия.

По темата „Генерален секретар на ООН” Калфин каза, че като сме сблъскали „по най-безумния начин” Ирина Бокова и Кристалина Георгиева, сме разчистили пътя на трета страна.

„Президентът обикновено работи с няколко правителства и не трябва да е източник на войни между институциите”, смята той.

По въпроса с освобождаването му от министерския пост в енергетиката в първото правителство на Бойко Борисов Трайко каза, че това се случило вследствие на „изнудване от страна на Русия”.

Калфин пък обясни, че е напуснал поста си на социален министър, защото „коалиционното споразумение не се изпълняваше”.